### NN 138/2020 (11.12.2020.), Uredba o namjeni i načinu raspodjele sredstava Fonda za turistički nedovoljno razvijena područja i kontinent za 2020. godinu

Vlada Republike Hrvatske

2656

Na temelju članka 20. stavka 10. Zakona o turističkoj pristojbi (»Narodne novine«, br. 52/19, 32/20 i 42/20), Vlada Republike Hrvatske je na sjednici održanoj 9. prosinca 2020. donijela

UREDBU

O NAMJENI I NAČINU RASPODJELE SREDSTAVA FONDA ZA TURISTIČKI NEDOVOLJNO RAZVIJENA PODRUČJA I KONTINENT ZA 2020. GODINU

Opća odredba

Članak 1.

Ovom Uredbom propisuje se, u uvjetima posebnih okolnosti, namjena i način raspodjele sredstava Fonda za turistički nedovoljno razvijena područja i kontinent (u daljnjem tekstu: Fond) za 2020. godinu.

Rodno značenje izraza

Članak 2.

Izrazi koji se koriste u ovoj Uredbi, a imaju rodno značenje, odnose se jednako na muški i ženski rod.

Sredstva Fonda

Članak 3.

Sredstva Fonda na koja se primjenjuje ova Uredba su sredstva koja se nalaze u Fondu na posebnom računu Hrvatske turističke zajednice na dan 31. prosinca 2020.

Korisnici sredstava Fonda

Članak 4.

(1) Korisnici sredstava Fonda sukladno ovoj Uredbi su lokalne i regionalne turističke zajednice na područjima s indeksom turističke razvijenosti u skladu s člankom 5. stavkom 3. ove Uredbe (u daljnjem tekstu: korisnici).

(2) Lokalne i regionalne turističke zajednice, u smislu ove Uredbe, su i lokalne turističke zajednice osnovane za područje više jedinica lokalne samouprave u smislu članka 5. stavka 1. točaka 1. i 2. Zakona o turističkim zajednicama i promicanju hrvatskog turizma (»Narodne novine« br. 52/19 i 42/20).

Kriterij za dodjelu sredstava Fonda

Članak 5.

(1) Kriterij za dodjelu sredstava iz članka 3. ove Uredbe je indeks turističke razvijenosti.

(2) Indeks turističke razvijenosti u smislu ove Uredbe računa se na temelju metodologije koja se nalazi u Prilogu 1., a koji je sastavni dio ove Uredbe.

(3) Sukladno kriteriju iz stavka 1. ovoga članka sredstva će se dodijeliti lokalnim turističkim zajednicama koje prema podacima iz 2019. godine imaju indeks turističke razvijenosti manji od 25 te regionalnim turističkim zajednicama koje imaju indeks turističke razvijenosti manji od 20.

(4) Popis turističkih zajednica koje ispunjavaju kriterije iz stavka 3. ovoga članka nalazi se u Prilogu 2. Popis lokalnih turističkih zajednica koje imaju indeks turističke razvijenosti manji od 25 i Prilogu 3. Popis regionalnih turističkih zajednica koje imaju indeks turističke razvijenosti manji od 20, a koji su sastavni dijelovi ove Uredbe.

Raspodjela sredstava Fonda

Članak 6.

(1) Sredstva Fonda raspodjeljuju se:

– 30 % regionalnim turističkim zajednicama

– 70 % lokalnim turističkim zajednicama.

(2) Hrvatska turistička zajednica doznačuje sredstva turističkim zajednicama prema kriterijima iz članka 5. ove Uredbe.

(3) Iznos koji će biti dodijeljen svakoj turističkoj zajednici koja ispunjava kriterije za dodjelu sredstava iz članka 5. ove Uredbe, izračunat će se na način da se ukupni raspoloživi iznos sredstava podijeli s brojem turističkih zajednica koje ispunjavaju kriterije.

(4) Hrvatska turistička zajednica će sredstva Fonda korisnicima doznačiti najkasnije do 31. siječnja 2021., uz uvjet da su korisnici donijeli godišnji program rada za 2021. godinu do 31. prosinca 2020.

Namjena sredstava Fonda

Članak 7.

(1) Korisnici iz članka 4. ove Uredbe, mogu dodijeljena sredstva koristiti za zadaće predviđene godišnjim programom rada koje nisu mogli realizirati zbog problema nastalih uslijed pandemije bolesti COVID -19 uzrokovane virusom SARS-CoV-2.

(2) Korisnici mogu za administrativne troškove upotrijebiti najviše 50 % od iznosa dodijeljenih sredstava.

Nadzor nad namjenskim trošenjem sredstava Fonda

Članak 8.

(1) Nadzor nad namjenskim korištenjem dodijeljenih sredstava obavlja ministarstvo nadležno za turizam, sukladno zakonima kojima se uređuje sustav turističkih zajednica, turistička pristojba i članarina u turističkim zajednicama.

(2) Korisnici sredstava iz članka 4. ove Uredbe kojima su dodijeljena sredstva iz Fonda, dužni su namjensko korištenje dodijeljenih sredstava iskazati u izvješću o izvršenju programa rada.

Završna odredba

Članak 9.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/20-03/83

Urbroj: 50301-05/14-20-5

Zagreb, 9. prosinca 2020.

Predsjednik
 mr. sc. Andrej Plenković, v. r.

PRILOG 1.

METODOLOGIJA IZRAČUNA INDEKSA TURISTIČKE RAZVIJENOSTI

Pregled osnovnih pokazatelja

Indeks turističke razvijenosti (ITR) za pojedinu jedinicu lokalne samouprave izračunava se kao zbroj normaliziranih vrijednosti osnovnih pokazatelja stupnja turističke razvijenosti u prostoru, kako u apsolutnom, tako i u relativnom smislu.

Kao osnovni pokazatelji stupnja turističke razvijenosti u prostoru koji ukazuju na sve ključne aspekte turizma i istodobno su egzaktni, precizni i dostupni na godišnjoj bazi izdvojeni su

1. Broj postelja

2. Broj postelja u hotelima i sličnim smještajnim objektima

3. Broj turista

4. Broj noćenja i

5. Broj zaposlenih u djelatnosti pružanja smještaja te pripreme i usluživanja hrane.

Navedeni pokazatelji su apsolutni pokazatelji, u smislu da ne uzimaju u obzir broj stanovnika određene jedinice lokalne samouprave. Da bi se i taj čimbenik uzeo u obzir, osim apsolutnih izdvojeni su i relativni (izvedeni) pokazatelji:

6. Broj postelja na 100 stanovnika

7. Broj postelja u hotelima i sličnim smještajnim objektima na 100 stanovnika

8. Broj turista po stanovniku

9. Broj noćenja po stanovniku i

10. Udio broj zaposlenih u djelatnosti pružanja smještaja te pripreme i usluživanja hrane u ukupnom broju zaposlenih.

Opis izračuna normaliziranih vrijednosti pokazatelja

Indeks turističke razvijenosti (ITR) za pojedinu jedinicu lokalne samouprave izračunava se kao zbroj normaliziranih vrijednosti osnovnih pokazatelja. Normalizirana vrijednost jednog pokazatelja računa se temeljem formule

![](/files/_web/sluzbeni-dio/2020/131892/images/5618.jpg)

pri čemu su

– xp – vrijednost pokazatelja koju treba normalizirati

– Zp – normalizirana vrijednost pokazatelja koju treba izračunati

Rp – referentna vrijednost pokazatelja koja se koristi pri skaliranju i

log10 – funkcija logaritma po bazi 10.

Nakon što su izračunate sve normalizirane vrijednosti za određenu jedinicu lokalne samouprave (u daljnjem tekstu: JLS), njihovim zbrajanjem se dobije indeks turističke razvijenosti.

Referentne vrijednosti pokazatelja prikazane su u tablici 1.

Tablica 1. Pregled referentnih vrijednosti pokazatelja

Osim indeksa turističke razvijenosti (ITR) mogu se koristiti i

– indeks apsolutne turističke razvijenosti (IATR) te

– indeks relativne turističke razvijenosti (IRTR).

Indeks apsolutne turističke razvijenosti se izračunava kao zbroj normaliziranih vrijednosti prvih pet osnovnih pokazatelja. Indeks relativne turističke razvijenosti se izračunava kao zbroj normaliziranih vrijednosti preostalih pet pokazatelja (relativni pokazatelji). Iz načina izračuna indeksa slijedi da je

ITR=IATR+IRTR.

Indeks apsolutne turističke razvijenosti nije toliko pogodan za JLS jer ne uzima u obzir broj stanovnika područja, ali ga ima smisla samostalno koristiti na razini županije.

Izvori podataka i izračun relativnih vrijednosti

Apsolutni pokazatelji se prikupljaju iz relevantnih izvora, dok se relativni (izvedeni) izračunavaju. Izvori podataka iz kojih se određuju (prikupljanjem, odnosno računanjem) vrijednosti osnovnih pokazatelja su:

– za pokazatelje Broj postelja, Broj postelja u hotelskom smještaju, Broj turista i Broj noćenja, podatci su dobiveni iz sustava eVisitor (https://www.evisitor.hr)

– Za pokazatelj Broj zaposlenih u djelatnosti pružanja smještaja te pripreme i usluživanja hrane podatci se mogu naći u publikaciji Državni zavod za statistiku: Zaposlenost i plaće za odgovarajuću godinu

|  |  |  |
| --- | --- | --- |
| Broj | Pokazatelj | Referentna vrijednost |
| 1. | Broj postelja | 25.000 |
| 2. | Broj postelja u hotelima i sličnim smještajnim objektima | 10.000 |
| 3. | Broj turista | 1.000.000 |
| 4. | Broj noćenja | 2.000.000 |
| 5. | Broj zaposlenih u djelatnosti pružanja smještaja te pripreme i usluživanja hrane | 5.000 |
| 6. | Broj postelja na 100 stanovnika | 1.000 |
| 7. | Broj postelja u hotelima i sličnim smještajnim objektima na 100 stanovnika | 100 |
| 8. | Broj turista po stanovniku | 100 |
| 9. | Broj noćenja po stanovniku | 1.000 |
| 10. | Udio broj zaposlenih u djelatnosti pružanja smještaja te pripreme i usluživanja hrane u ukupnom broju zaposlenih | 100 % |

– relativni pokazatelji Broj postelja na 100 stanovnika i Broj postelja u hotelima i sličnim smještajnim objektima na 100 stanovnika se izračunavaju tako da se odgovarajući apsolutni pokazatelj za JLS podijeli s brojem stanovnika JLS i pomnoži sa 100

– relativni pokazatelji Broj turista po stanovniku i Broj noćenja po stanovniku se izračunavaju tako da se odgovarajući apsolutni pokazatelj za JLS podijeli s brojem stanovnika JLS

– za broj stanovnika JLS uzima se procjena broja stanovnika koncem godine koju radi Državni zavod za statistiku (https://www.dzs.hr)

– pokazatelj Udio broj zaposlenih u djelatnosti pružanja smještaja te pripreme i usluživanja hrane u ukupnom broju zaposlenih izračunava se dijeljenjem pokazatelja Broj zaposlenih u djelatnosti pružanja smještaja te pripreme i usluživanja hrane za JLS s ukupnim brojem zaposlenih u JLS. Podatak o ukupnom broju zaposlenih u JLS se može naći u publikaciji Državni zavod za statistiku: Zaposlenost i plaće za odgovarajuću godinu.

PRILOG 2.

POPIS LOKALNIH TURISTIČKIH ZAJEDNICA KOJE IMAJU INDEKS TURISTIČKE RAZVIJENOSTI MANJI OD 25

|  |  |  |  |
| --- | --- | --- | --- |
| NAZIV TURISTIČKE ZAJEDNICE | Županija | Broj JLS | Indeks turističke razvijenosti |
| TZO Suhopolje | Virovitičko-podravska | 1 | 0,00 |
| TZO Sveti Petar Orehovec | Koprivničko-križevačka | 1 | 0,00 |
| TZO Lipovljani | Sisačko-moslavačka | 1 | 0,93 |
| TZO Cernik | Brodsko-posavska | 1 | 3,15 |
| TZO Babina Greda | Vukovarsko-srijemska | 1 | 3,25 |
| TZO Krašić | Zagrebačka | 1 | 4,45 |
| TZP Dravski Peski | Koprivničko-križevačka | 3 | 4,78 |
| TZG Lepoglava | Varaždinska | 1 | 4,79 |
| TZO Nova Kapela | Brodsko-posavska | 1 | 5,74 |
| TZO Jasenovac | Sisačko-moslavačka | 1 | 6,17 |
| TZG Belišće | Osječko-baranjska | 1 | 6,23 |
| TZO Lekenik | Sisačko-moslavačka | 1 | 6,33 |
| TZG Zlatar | Krapinsko-zagorska | 1 | 7,04 |
| TZO Kalnik | Koprivničko-križevačka | 1 | 7,17 |
| TZG Popovača | Sisačko-moslavačka | 1 | 7,32 |
| TZO Rugvica | Zagrebačka | 1 | 7,65 |
| TZG Vrlika | Splitsko-dalmatinska | 1 | 8,07 |
| TZG Mursko Središće | Međimurska | 1 | 8,33 |
| TZG Lipik | Požeško-slavonska | 1 | 8,56 |
| TZG Novska | Sisačko-moslavačka | 1 | 8,82 |
| TZP Savsko-sutlanska dolina i brigi | Zagrebačka | 3 | 8,86 |
| TZG Čazma | Bjelovarsko-bilogorska | 1 | 9,22 |
| TZG Pleternica | Požeško-slavonska | 1 | 9,46 |
| TZG Sveti Ivan Zelina | Zagrebačka | 1 | 9,78 |
| TZP Garić Grad | Bjelovarsko-bilogorska | 2 | 9,84 |
| TZO Draž | Osječko-baranjska | 1 | 10,01 |
| TZO Garčin | Brodsko-posavska | 1 | 10,23 |
| TZO Brod Moravice | Primorsko-goranska | 1 | 10,34 |
| TZO Erdut | Osječko-baranjska | 1 | 10,50 |
| TZO Lokve | Primorsko-goranska | 1 | 10,68 |
| TZO Oriovac | Brodsko-posavska | 1 | 10,80 |
| TZG Pakrac | Požeško-slavonska | 1 | 10,92 |
| TZO Štrigova | Međimurska | 1 | 11,02 |
| TZO Čačinci | Virovitičko-podravska | 1 | 11,06 |
| TZG Slatina | Virovitičko-podravska | 1 | 11,06 |
| TZO Perušić | Ličko-senjska | 1 | 11,13 |
| TZG Županja | Vukovarsko-srijemska | 1 | 11,59 |
| TZP Središnja Podravina | Koprivničko-križevačka | 7 | 11,61 |
| TZG Petrinja | Sisačko-moslavačka | 1 | 11,62 |
| TZG Dugo Selo | Zagrebačka | 1 | 11,65 |
| TZG Knin | Šibensko-kninska | 1 | 11,67 |
| TZG Čabar | Primorsko-goranska | 1 | 11,73 |
| TZO Mrkopalj | Primorsko-goranska | 1 | 11,80 |
| TZG Donji Miholjac | Osječko-baranjska | 1 | 12,04 |
| TZG Virovitica | Virovitičko-podravska | 1 | 12,23 |
| TZG Novi Marof | Varaždinska | 1 | 12,24 |
| TZO Vojnić | Karlovačka | 1 | 12,38 |
| TZO Velika | Požeško-slavonska | 1 | 12,58 |
| TZO Pitomača | Virovitičko-podravska | 1 | 12,77 |
| TZO Šestanovac | Splitsko-dalmatinska | 1 | 12,89 |
| TZO Gračac | Zadarska | 1 | 13,05 |
| TZO Nijemci | Vukovarsko-srijemska | 1 | 13,36 |
| TZO Jelenje | Primorsko-goranska | 1 | 13,39 |
| TZG Zaprešić | Zagrebačka | 1 | 13,64 |
| TZO Pisarovina | Zagrebačka | 1 | 13,69 |
| TZO Klis | Splitsko-dalmatinska | 1 | 13,74 |
| TZG Vrbovsko | Primorsko-goranska | 1 | 13,84 |
| TZO Skrad | Primorsko-goranska | 1 | 13,97 |
| TZG Ivanec | Varaždinska | 1 | 13,98 |
| TZO Viškovo | Primorsko-goranska | 1 | 14,03 |
| TZG Križevci | Koprivničko-križevačka | 1 | 14,07 |
| TZP Kumrovec,  Desinić, Zagorska Sela | Krapinsko-zagorska | 3 | 14,09 |
| TZO Vrhovine | Ličko-senjska | 1 | 14,18 |
| TZO Grožnjan | Istarska | 1 | 14,21 |
| TZO Nedelišće | Međimurska | 1 | 14,43 |
| TZO Brodski Stupnik | Brodsko-posavska | 1 | 14,63 |
| TZO Poličnik | Zadarska | 1 | 14,67 |
| TZO Brinje | Ličko-senjska | 1 | 14,92 |
| TZO Kanfanar | Istarska | 1 | 15,00 |
| TZG Orahovica | Virovitičko-podravska | 1 | 15,09 |
| TZG Opuzen | Dubrovačko-neretvanska | 1 | 15,12 |
| TZG Grubišno Polje | Bjelovarsko-bilogorska | 1 | 15,20 |
| TZP Sjeverna Moslavina | Bjelovarsko-bilogorska | 3 | 15,26 |
| TZO Sveta Nedelja (Labin) | Istarska | 1 | 15,43 |
| TZG Hrvatska  Kostajnica | Sisačko-moslavačka | 1 | 15,68 |
| TZO Čavle | Primorsko-goranska | 1 | 15,73 |
| TZG Vrgorac | Splitsko-dalmatinska | 1 | 15,78 |
| TZO Gornji Kneginec | Varaždinska | 1 | 16,24 |
| TZO Janjina | Dubrovačko-neretvanska | 1 | 16,25 |
| TZG Valpovo | Osječko-baranjska | 1 | 16,28 |
| TZG Nova Gradiška | Brodsko-posavska | 1 | 16,29 |
| TZG Kutjevo | Požeško-slavonska | 1 | 16,36 |
| TZG Vrbovec | Zagrebačka | 1 | 16,62 |
| TZO Kali | Zadarska | 1 | 16,64 |
| TZG Ludbreg | Varaždinska | 1 | 16,81 |
| TZG Prelog | Međimurska | 1 | 16,83 |
| TZO Tkon | Zadarska | 1 | 16,89 |
| TZG Ilok | Vukovarsko-srijemska | 1 | 16,93 |
| TZG Kutina | Sisačko-moslavačka | 1 | 17,03 |
| TZG Požega | Požeško-slavonska | 1 | 17,23 |
| TZO Žminj | Istarska | 1 | 17,25 |
| TZG Našice | Osječko-baranjska | 1 | 17,32 |
| TZG Krapina | Krapinsko-zagorska | 1 | 17,46 |
| TZG Sisak | Sisačko-moslavačka | 1 | 17,54 |
| TZO Bilice | Šibensko-kninska | 1 | 17,62 |
| TZG Trilj | Splitsko-dalmatinska | 1 | 17,71 |
| TZG Ivanić-Grad | Zagrebačka | 1 | 17,72 |
| TZO Josipdol | Karlovačka | 1 | 17,78 |
| TZO Vižinada | Istarska | 1 | 17,84 |
| TZG Đakovo | Osječko-baranjska | 1 | 18,02 |
| TZG Koprivnica | Koprivničko-križevačka | 1 | 18,03 |
| TZG Drniš | Šibensko-kninska | 1 | 18,14 |
| TZG Metković | Dubrovačko-neretvanska | 1 | 18,23 |
| TZG Ploče | Dubrovačko-neretvanska | 1 | 18,30 |
| TZO Bednja | Varaždinska | 1 | 18,38 |
| TZP Baranja | Osječko-baranjska | 7 | 18,39 |
| TZG Sveta Nedelja | Zagrebačka | 1 | 18,52 |
| TZO Matulji | Primorsko-goranska | 1 | 18,55 |
| TZP Bilogora – Bjelovar | Bjelovarsko-bilogorska | 10 | 18,58 |
| TZG Varaždinske Toplice | Varaždinska | 1 | 18,63 |
| TZG Sinj | Splitsko-dalmatinska | 1 | 18,64 |
| TZP Kupa | Karlovačka | 6 | 18,64 |
| TZG Bakar | Primorsko-goranska | 1 | 18,68 |
| TZO Novigrad | Zadarska | 1 | 18,74 |
| TZO Bizovac | Osječko-baranjska | 1 | 18,83 |
| TZO Kostrena | Primorsko-goranska | 1 | 18,88 |
| TZG Obrovac | Zadarska | 1 | 19,09 |
| TZP Ravni Kotari | Zadarska | 7 | 19,27 |
| TZG Samobor | Zagrebačka | 1 | 19,37 |
| TZG Đurđevac | Koprivničko-križevačka | 1 | 19,40 |
| TZO Višnjan | Istarska | 1 | 19,49 |
| TZG Čakovec | Međimurska | 1 | 19,80 |
| TZG Slavonski Brod | Brodsko-posavska | 1 | 19,88 |
| TZO Selca | Splitsko-dalmatinska | 1 | 19,97 |
| TZG Oroslavje | Krapinsko-zagorska | 1 | 20,05 |
| TZG Kastav | Primorsko-goranska | 1 | 20,07 |
| TZO Svetvinčenat | Istarska | 1 | 20,25 |
| TZO Bibinje | Zadarska | 1 | 20,30 |
| TZO Topusko | Sisačko-moslavačka | 1 | 20,36 |
| TZP Daruvar – Papuk | Bjelovarsko-bilogorska | 5 | 20,59 |
| TZO Kaštelir – Labinci | Istarska | 1 | 20,68 |
| TZG Jastrebarsko | Zagrebačka | 1 | 20,75 |
| TZP Imota | Splitsko-dalmatinska | 9 | 20,76 |
| TZO Ravna Gora | Primorsko-goranska | 1 | 20,87 |
| TZG Ogulin | Karlovačka | 1 | 21,02 |
| TZO Bilje | Osječko-baranjska | 1 | 21,08 |
| TZO Jasenice | Zadarska | 1 | 21,09 |
| TZO Sućuraj | Splitsko-dalmatinska | 1 | 21,12 |
| TZO Marija Bistrica | Krapinsko-zagorska | 1 | 21,24 |
| TZO Vrsi | Zadarska | 1 | 21,24 |
| TZP Srce Zagorja | Krapinsko-zagorska | 5 | 21,32 |
| TZG Velika Gorica | Zagrebačka | 1 | 21,40 |
| TZO Marina | Splitsko-dalmatinska | 1 | 21,41 |
| TZO Pučišća | Splitsko-dalmatinska | 1 | 21,45 |
| TZG Delnice | Primorsko-goranska | 1 | 21,46 |
| TZO Blato | Dubrovačko-neretvanska | 1 | 21,49 |
| TZP Donja Stubica i Gornja Stubica | Krapinsko-zagorska | 2 | 21,64 |
| TZO Kršan | Istarska | 1 | 21,69 |
| TZG Vinkovci | Vukovarsko-srijemska | 1 | 21,77 |
| TZG Vukovar | Vukovarsko-srijemska | 1 | 21,91 |
| TZG Gospić | Ličko-senjska | 1 | 21,97 |
| TZG Buzet | Istarska | 1 | 22,30 |
| TZG Karlovac | Karlovačka | 1 | 22,36 |
| TZP Četiri rijeke | Karlovačka | 5 | 22,40 |
| TZO Barban | Istarska | 1 | 22,44 |
| TZO Posedarje | Zadarska | 1 | 22,50 |
| TZO Tribunj | Šibensko-kninska | 1 | 22,76 |
| TZG Varaždin | Varaždinska | 1 | 22,77 |
| TZO Kukljica | Zadarska | 1 | 22,92 |
| TZG Solin | Splitsko-dalmatinska | 1 | 23,01 |
| TZP Središnja Istra | Istarska | 9 | 23,07 |
| TZG Osijek | Osječko-baranjska | 1 | 23,10 |
| TZO Raša | Istarska | 1 | 23,16 |
| TZO Vinodolska Općina | Primorsko-goranska | 1 | 23,18 |
| TZO Slivno | Dubrovačko-neretvanska | 1 | 23,20 |
| TZO Fužine | Primorsko-goranska | 1 | 23,29 |
| TZO Povljana | Zadarska | 1 | 23,33 |
| TZO Dobrinj | Primorsko-goranska | 1 | 23,41 |
| TZO Stubičke Toplice | Krapinsko-zagorska | 1 | 24,13 |
| TZG Otočac | Ličko-senjska | 1 | 24,32 |
| TZG Vodnjan | Istarska | 1 | 24,43 |
| TZG Skradin | Šibensko-kninska | 1 | 24,69 |
| TZO Ližnjan | Istarska | 1 | 24,69 |

PRILOG 3.

POPIS REGIONALNIH TURISTIČKIH ZAJEDNICA KOJE IMAJU INDEKS TURISTIČKE RAZVIJENOSTI MANJI OD 20

|  |  |
| --- | --- |
| Županija | Indeks turističke razvijenosti |
| Ličko-senjska | 19,14 |
| Karlovačka | 17,10 |
| Krapinsko-zagorska | 16,08 |
| Osječko-baranjska | 16,06 |
| Zagrebačka | 15,69 |
| Varaždinska | 15,25 |
| Međimurska | 14,81 |
| Vukovarsko-srijemska | 14,67 |
| Bjelovarsko-bilogorska | 13,68 |
| Sisačko-moslavačka | 13,60 |
| Brodsko-posavska | 13,36 |
| Koprivničko-križevačka | 12,71 |
| Požeško-slavonska | 11,94 |
| Virovitičko-podravska | 11,80 |